Kommissionens forordning (EF) nr. 2173/2003

af 12. december 2003

om ændring af forordning (EF) nr. 1799/2001 om handelsnormer for citrusfrugter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), særlig artikel 2, stk. 2, og

ud fra følgende betragtninger:

(1) I Kommissionens forordning (EF) nr. 1799/2001(2) er der fastsat bestemmelser om bl.a. appelsiners modningsgrad.

(2) Arbejdsgruppen for fastsættelse af normer for letfordærvelige produkter og kvalitetsudvikling under De Forenede Nationers Økonomiske Kommission for Europa (FN/ECE) har besluttet at henstille, at der i forbindelse med normerne FN/ECE FFV-14 om markedsføring og kontrol af citrusfrugters handelskvalitet anvendes nye bestemmelser om modningsgraden af appelsiner med en grøn farve, der overstiger en femtedel af frugtens samlede overflade, og som produceres i klimazoner, der medfører, at frugterne er modne, selv om de er grønne.

(3) Normerne FN/ECE FFV-14 indeholder ikke bestemmelser om de procedurer for "degreening", som medlemsstaterne har tilladt, og de pågældende procedurer er for øvrigt omfattet af Rådets direktiv 91/414/EØF af 15. juli 1991 om markedsføring af plantebeskyttelsesmidler(3). Da der ikke er fastsat bestemmelser om ensartede størrelser for størrelser over størrelse 1 for mandariner, er det nødvendigt at ændre tabellen vedrørende den maksimale diameterforskel mellem den mindste og den største frugt i samme pakke af mandariner.

(4) Forordning (EF) nr. 1799/2001 bør derfor ændres tilsvarende.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1799/2001 ændres som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64).

(2) EFT L 244 af 14.9.2001, s. 12. Senest ændret ved forordning (EF) nr. 46/2003 (EFT L 7 af 11.1.2003, s. 61).

(3) EFT L 230 af 19.8.1991, s. 1. Senest ændret ved Kommissionens direktiv 2003/112/EF (EUT L 321 af 6.12.2003, s. 32).

BILAG

I bilaget til forordning (EF) nr. 1799/2001 foretages følgende ændringer:

1) Afsnit II (Bestemmelser vedrørende kvalitet) ændres som følger:

a) i punkt A (Mindstekrav) affattes fjerde afsnit således:

"Citrusfrugter, der opfylder modningskriterierne i dette bilag, kan være 'degreened'. Denne behandling er kun tilladt, hvis de øvrige naturlige smagsegenskaber ikke ændres."

b) i punkt B (Bestemmelser om modning) affattes punkt iii) (Appelsiner) således:

"iii) Appelsiner

Farven skal være sortstypisk. En lysegrøn farve, der ikke overstiger en femtedel af frugtens samlede overflade, er dog tilladt. Frugterne skal have følgende minimumssaftindhold:

>TABELPOSITION>

Appelsiner, der produceres i områder med høje lufttemperaturer og høj relativ fugtighed i udviklingsperioden, kan dog have en grøn farve på over en femtedel af frugtens samlede overflade, hvis de overholder følgende minimumssaftindhold:

>TABELPOSITION>"

2) I afsnit III (Bestemmelser vedrørende størrelsessortering), punkt C (Ensartethed), punkt i), affattes oplysningerne om mandariner således:

">TABELPOSITION>"